Partido pa Adelanto i Inovashon Sosial

Partido pa Adelanto i Inovashon Sosial (PAIS) ta un partido polítiko na Kòrsou, ku tabata  aktivo entre 2010 i 2017.

 Historia 
E partido ku signatura sosial-liberal a wòrdu fundá na 23 di mart 2010 pa Marcolino Franco i Alex Rosaria, kende a bira lider di partido.

E partido a partisipá na e elekshon di konseho insular di Kòrsou di 2010 i a optené 3% di e votonan, loke tabata insufisiente pa un asiento den konseho insular, ku a bira e Parlamento di Kòrsou na momentu di disolushon di Antias Hulandes na 2010. Na 2012, e partido a gana 4 asiento den e elekshonnan di Parlamento di Kòrsou. PAIS a partisipá susesivamente den e gabinetenan di Asjes, Whiteman I i II.

Dia 6 di novèmber 2015 parlamentario Marilyn Moses a renunsiá for di e frakshon di PAIS, birando miembro independiente. El a deklara ku e ta sinti ku e gabinete Whiteman, sostené pa su grupo, tabata tumando “akshonnan kontra e pueblo di Kòrsou” ku e no por mas i no kier a sostené.Coalitie in Staten Curaçao is meerderheid kwijt, De Surinaamse Krant (6 di novèmber 2015)

Den elekshonnan 2016 partido PAIS a risibí solamente 3.654 voto kompará ku 15.286 na 2012 i a pèrdè tur su kuater asiento. Despues Rosaria a renunsiá komo lider di partido. E partido no a partisipá na e elekshonnan parlamentario na 2017 i 2021.

Category:Polítika na Kòrsou